Syntominae

Syntominae er en  delgruppe av bjørnespinnere.  Underfamilien er ikke særlig artsrik, men det er minst 980 beskrevne arter i verden, hvorav ingen er funnet i Norge. Det største artmangfoldet finnes i Sør- og Mellom-Amerika.


== Utseende ==
Mange av de voksne (imago) bjørnespinnere i gruppen Syntominae, har fargerikt og tydelig kropp og vingemønster. Men det finnes spinkle arter uten særlige farger.  Vingene har farger i brunt eller svart, med lyse flekker i  gult eller nesten hvitt. Vingene holdes taklagt bakover kroppen i hvile.


== Levevis ==
Syntominae finnes i mange naturtyper. De fleste artene lever i varme og Tropisk klimatropiske strøk.  Flere av artene er dagaktive og ligner litt på veps, fordi de ofte har gule og svarte farger.
Hunnen legger egg rett på næringsplanten, ofte legges eggene i små grupper.
Larvene er gjerne behåret. De lever på ulike planter i blomsten. Andre lever av lav, alger, vissnende plantedeler og sopp.
Syntominae er sommerfugler og tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er ofte delvis gjennomskinnelig spunnet og består også ofte av noe av larvens hårbekledning.


== Systematisk inndeling ==
Slektskapsforholdene mellom bjørnespinnernes delgrupper er avklart i ulik grad.  Derfor kan endringer skje, særlig for de tallrike tropiske artene.  Denne oversikten er ikke skrevet i hierarkisk skrivemåte. Du kan lese mer om dette her : System (biologi) og Gruppe (biologi).
Listen er ufullstendig.

sommerfugler (Lepidoptera)
gruppe Apoditrysia
gruppe storsommerfugler
gruppe / overfamilie Noctuoidea
familie bjørnespinnere (Arctiidae)
delgruppe Syntominae, – ingen norske arter, 8 europeiske arter og minst 980 beskrevne arter i verden.
Amata caspia (Staudinger, 1877)  – ikke i Norge.
Amata kruegeri (Ragusa, 1904)  – ikke i Norge.
Amata nigricornis (Alphéraky, 1883) – ikke i Norge.
Amata phegea (Linnaeus, 1758)  – ikke i Norge.
Amata ragazzii (Turati, 1917)  – ikke i Norge.
Dysauxes ancilla (Linnaeus, 1767) – ikke i Norge, men finnes i lengst sørøst i Sverige.
Dysauxes famula (Freyer, 1836) – ikke i Norge.
Dysauxes punctata (Fabricius, 1781) – ikke i Norge.


== Kilder ==
Fauna Europaea Web Service (2004) Fauna Europaea version 1.1, www.faunaeur.org
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider.
Hydén, N., Jilg, K. & Östman, T. 2006. Nationalnyckeln till Sveriges flora och fauna. Fjärilar: Ädelspinnare-toftsspinnare. Lepidoptera: Lasiocampidae-Lymantriidae. ArtDatabanken, SLU, Uppsala. ISBN 91-88506-59-2


== Eksterne lenker ==
(en) Syntominae hos Fauna Europaea 
(en) Syntominae hos Fossilworks 
(en) Syntominae hos NCBI 
(en) Kategori:Syntomini – bilder, video eller lyd på Wikimedia Commons 
Syntomini – detaljert informasjon på Wikispecies 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Norsk Entomologisk forening – for deg som vil lære mer om insekter.